હવે વાત કરીએ લગ્નમાં પધારનાર સ્ત્રી ગણનો તૈયાર થવાનો હિસાબ. દરેક લગ્ન દીઠ કન્યા સહિત ઓછામાં ઓછી ૧૦ સ્ત્રીઓ બ્યુટીપાર્લરમાં તૈયાર થતી હોય છે. આ ૩૦૦,૦૦૦ સ્ત્રીઓ જો એવરેજ ચાર કલાક બ્યુટીપાર્લરમાં ગાળે તો, પાર્લરમાં અંદાજે ૬૦૦,૦૦૦ કિલોવોટ-અવર ઈલેક્ટ્રીસિટી બળી હશે! એ પણ શિયાળો છે એટલે એસીના તો ગણ્યા જ નથી. એવી જ રીતે સમયની વાત કરીએ તો દસ મુખ્ય સ્ત્રીઓના તૈયાર થવામાં એક સ્ત્રીને તૈયાર કરવામાં એક બ્યુટીશીયન હિસાબે ૨૪,૦૦,૦૦૦ માનવ-કલાકો તૈયાર થવામાં લાગી જાય! આ કલાકોમાં શું થઈ શકે એ કહી અમારે વધું વિવાદ નથી ઊભા કરવા!